JMART เฮ! Q3/58 กำไรเพิ่มขึ้น 34%
JMART เฮ! Q3/58 กำไรเพิ่มขึ้น 34% หลังรายได้จากการขายและบริการเพิ่มขึ้น โดยงบฯ Q3/58 มีกำไรสุทธิ 88.22 ลบ. เพิ่มขึ้น 34% จากปีก่อนที่มีกำไร 65.92 ลบ. ขณะที่ งวด 9 เดือนมีกำไร 211.64 ลบ. ลดลง 12% จากปีก่อนที่มีกำไร 241.84 ลบ.
15 พ.ย. 2558

บริษัท เจ มาร์ท จำกัด (มหาชน) หรือ JMART รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 88.22 ล้านบาท หรือมีกำไรสุทธิ 0.17 บาทต่อหุ้น เพิ่มขึ้น 34% จากช่วงเดียวกันของปีก่อนที่มีกำไรสุทธิ 65.92 ล้านบาท หรือมีกำไรสุทธิ 0.13 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 211.64 ล้านบาท หรือ 0.40 บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 241.84 ล้านบาท หรือ 0.51 บาทต่อหุ้น
สำหรับผลการดำเนินในไตรมาส 3  ที่มีกำไรเพิ่มขึ้น เนื่องจากบริษัทฯ มีรายได้จากการขายและบริการเพิ่มขึ้น และมีรายได้อื่นๆ เพิ่มขึ้นสาเหตุเกิดจากรายได้ค่าส่งเสริมการขายเพิ่มขึ้น เนื่องจากได้รับการสนับสนุนเพิ่มขึ้นจากกลุ่มธุรกิจโทรศัพท์มือถือ